Document ID: 32001D0187

Απόφαση της Επιτροπής
της 27ης Φεβρουαρίου 2001
για την τροποποίηση της απόφασης 98/357/ΕΚ για τον καθορισμό του πίνακα των εγκεκριμένων ιχθυοτροφείων στην Ιταλία
[κοινοποιηθείσα υπό τον αριθμό Ε(2001) 459]
(Κείμενο που παρουσιάζει ενδιαφέρον για τον ΕΟΧ)
(2001/187/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 6,
Εκτιμώντας τα ακόλουθα:
(1) Τα κράτη μέλη μπορούν να αποκτήσουν καθεστώς εγκεκριμένης εκμετάλλευσης απαλλαγμένης από λοιμώδη αιματοποιητική νέκρωση (ΛΑΝ) και ιογενή αιμορραγική σηψαιμία (ΙΑΣ) για τις ιχθυοτροφικές εκμεταλλεύσεις που ευρίσκονται σε μη εγκεκριμένη ζώνη όσον αφορά τις ΛΑΝ και ΙΑΣ.
(2) Ο κατάλογος των εγκεκριμένων εκμεταλλεύσεων στην Ιταλία καθορίστηκε με την απόφαση 98/357/ΕΚ της Επιτροπής(3).
(3) Η Ιταλία υπέβαλε στην Επιτροπή τα δικαιολογητικά σχετικά με την παραχώρηση καθεστώτος εγκεκριμένης εκμετάλλευση ευρισκόμενης εντός μη εγκεκριμένης ζώνης, όσον αφορά τις νόσους ΛΑΝ και ΙΑΣ, για δύο επιπρόσθετα ιχθυοτροφεία της αυτόνομης επαρχίας του Trento, καθώς και τις εθνικές διατάξεις που διασφαλίζουν την τήρηση των σχετικών κανόνων για τη διατήρηση του καθεστώτος της έγκρισης.
(4) Η Επιτροπή και τα κράτη μέλη προέβησαν σε εξέταση των υποβληθέντων από την Ιταλία δικαιολογητικών για καθεμία εκμετάλλευση.
(5) Από την εξέταση αυτή προκύπτει ότι οι δύο ανωτέρω εκμεταλλεύσεις πληρούν τις απαιτήσεις που προβλέπει το άρθρο 6 της οδηγίας 91/67/ΕΟΚ.
(6) Ως εκ τούτου, οι εκμεταλλεύσεις αυτές είναι επιλέξιμες για το καθεστώς της εγκεκριμένης εκμετάλλευσης που ευρίσκεται σε μη εγκεκριμένη ζώνη.
(7) Τα δύο οικεία ιχθυοτροφεία θα πρέπει να προστεθούν στον κατάλογο των ήδη εγκεκριμένων εκμεταλλεύσεων.
(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 98/357/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 27 Φεβρουαρίου 2001.

Labels: 0
3
18
6